માનવમિત્ર, નવી દિલ્હી : યુપીનાં મુખ્યમંત્રી યોગી આદિત્યનાથે શિવસેના લઇને એક વિવાદિત નિવેદન આપતા રાજકીય માહોલ ગર્માયો છે. 28મેનાં દિવસે યોજાનાર પાલઘર લોકસભાની પેટાચુંટણીને ધ્યાને રાખી ભાજપનાં ઉમેદવારની તરફેણમાં ચુંટણી પ્રચાર કરવા માટે પહોચેલા યોગી આદિત્યનાથે શિવસેના પર આકરા પ્રહારો કરતા કહ્યુ કે, આજે શિવસેના બાલ ઠાકરેવાળી પાર્ટી રહી નથી. શિવસેનાએ ભાજપની પીઠમાં ખંજર ભોંખી દીધો છે. શિવસેનાનાં સ્થાપક બાલ ઠાકરેનો ઉલ્લેખ કરતા તેમણે કહ્યુ હતુ કે, શિવસેનાનાં કર્મ મરાઠા યોદ્ધા મહારાજા છત્રપતિ શિવાજી મહારાજ કરતા બિલકુલ અલગ છે.